उपभोक्ता फोरम ने निरस्त किया 1.24 लाख रुपए का बिजली बिल
छतरपुर | जिला उपभोक्ता फोरम के अध्यक्ष देव नारायण मिश्रा और सदस्य ऊषा खरे ने विद्युत कंपनी के खिलाफ एक मामले में परिवादी के जनवरी 2016 के विद्युत बिल की राशि 1 लाख 24 हजार 811 रुपए का विद्युत बिल निरस्त कए जाने का फैसला दिया है। इसके साथ ही न्यायालय ने सेवा में कमी के रूप में 2 हजार रुपए और 3 हजार रुपए वाद व्यय के रूप में अदा करने का आदेश पारित किया है।
एडवोकेट वशिष्ठ नारायण श्रीवास्तव ने बताया कि परिवादी अरविंद रैकवार निवासी हटवारा मोहल्ला छतरपुर के दादा स्व. मोहनलाल के नाम से बिजली कनेक्शन का उपयोग कर रहा है। पिछले देनों से बिजली बिल का उपयोग और बिल भी अदा करता आ रहा है। लेकिन अचानक बिजली कंपनी ने जनवरी 2016 में 16149 यूनिट का बिल 1 लाख 24 हजार 811 रुपए का थमा दिया। आवेदक ने बिजली कंपनी को बिल सही करने का आवेदन दिया। इस के बाद आवेदक ने लगे मीटर की जांच करने के लिए 23 जनवरी को आवेदन दिया और 125 रुपए शुल्क के जमा किए, पर विभाग द्वारा कोई कार्रवाई नहीं की गई।
hin_Deva hin_Deva hin_Deva